בילבי (סדרת טלוויזיה, 1997)

בילבי (באנגלית: Pippi Longstocking) היא סדרת טלוויזיה קומית מונפשת קנדית-שוודית-גרמנית, אשר משמשת כהמשכון לסרט הקולנוע "בילבי: הסרט", סרט שמבוסס על דמותה של בילבי שנוצרה על ידי אסטריד לינדגרן, אם כי עלילתה אינה מתייחסת למאורעותיו ומתחילה בקו עלילה חדש.

הסדרה הופקה על ידי Nelvana הקנדית, לאחר שהציעה ללינדגרן להפיק סרט קולנוע וסדרת טלוויזיה מונפשים בהשראת הדמות שיצרה. בנוסף לחברת ההפקה הקנדית, הפיקו את הסדרה TaurusFilm ו-TFC Trickompany Filmproduktion הגרמניות ו-AB Svensk Filmindustri השוודית. הסדרה בוימה על ידי פול ריילי והכותב הראשי שלה הוא קן סובול, אשר בנו, ג'ון, כתב גם מספר פרקים.

הסדרה שודרה במקור בערוץ Teletoon, כאשר פרק הבכורה שלה שודר ביום השקתו, ב-17 באוקטובר 1997, ופרק הסיום שודר ב-26 בספטמבר 1998. הסדרה שודרה בשוודיה בערוץ SVT1 ובגרמניה בערוץ ZDF. בישראל הסדרה שודרה לראשונה בערוץ הילדים בשנת 1999, ולאחר מכן שודרה בשידורים חוזרים בערוץ 2, בטלוויזיה החינוכית הישראלית ובערוץ ג'וניור. לסדרה הופקו 26 פרקים באורך 22 דקות שמתפרסים על שתי עונות.

בנוסף לשידורים בטלוויזיה, הסדרה הופצה על גבי DVD במספר מדינות. הסדרה זכתה בשני פרסים בפסטיבל הבין-לאומי לסרטי משפחה בסיאול שהתרחש בשנת 1998. ב-4 בספטמבר 1999 הופץ לראשונה בשוודיה הסרט "בילבי: הרפתקאות בים הדרומי", אשר מבוסס על הספר "בילבי גרב-ברך בים הדרומי" ומאחד את פרקים חמש, שש ושבע מתוך הסדרה. הסרט לא הופץ בישראל ואינו דובב לעברית, אם כי הפרקים כן.

 תקציר העלילה 
הסדרה עוקבת אחר בילבי, ילדה בעלת שיער ג'ינג'י שגרה בוילה וילקולה יחד עם קוף המחמד שלה, מר נילסון, וסוס המחמד שלה. בוילה היא מחכה לאביה רב החובל אפרים ושומרת על אוצר מלא מטבעות זהב, אותו מנסים לגנוב ממנה הגנבים בלום וסאנדר קרלסון. שכניה של בילבי לוילה הם האחים טומי ואניקה, אשר יחד איתה עוברים בכל פרק הרפתקאות שונות ומצחיקות. במהלך הסדרה בילבי מבוקשת על ידי גברת פריסיליוס, אשר מעוניינת להעביר אותה לבית יתומים מפני שאינה מחבבת אותה.

 דמויות 
ממוזער|330x330px|קוספליי של בילבי כמו בעיצובה בסדרה, מתוך Montreal Comiccon שהתרחש בשנת 2014
 בילבי – ילדה בעלת שיער ג'ינג'י שגרה בוילה וילקולה.
 מר נילסון – קוף המחמד של בילבי.
 טומי סטגרן – אחיה הבכור של אניקה וחבר של בילבי.
 אניקה סטגרן – אחותו הקטנה של טומי וחברה של בילבי.
 סאנדר קרלסון – אחד משני הגנבים שמנסים לשדוד את בילבי. הדומיננטי מבין השניים.
 בלום – אחד משני הגנבים שמנסים לשדוד את בילבי.
 השוטר קלינג – שוטר מקומי. לא מבריק במיוחד.
 השוטר קלאנג – שוטר מקומי. לא מבריק במיוחד.
 קפטן אפרים – אביה רב החובל של בילבי.
 פרידולף – קצין ראשון בהפלגה של קפטן אפרים.
 גברת פריסיליוס – עובדת סוציאלית מקומית שמעוניינת להכניס את בילבי לבית יתומים. שימשה בפרקים הראשונים כממלאת מקומו של ראש העיר המקומי.
 מר וגברת סטגרן – הוריהם של טומי ואניקה.
 בנט – בריון שמציק לילדים בכפר.
 ווילי – אחד מחבריה של בילבי לכיתה, אשר ליווה אותה פעם אחת לשייט בסירה.

 מדבבים 
בדיבוב המקורי בשפה האנגלית רוב המדבבים מהסרט חזרו לדבב את דמותם גם בסדרה. הדיבוב העברי של הסדרה בוים על ידי שרון כהן והופק על ידי נטע בן צבי באולפני אלרום, כאשר המדבבים העבריים מהסרט לא חזרו לתפקידם בסדרה ובמקומם לוהקו מדבבים חדשים, כאשר השינוי המשמעותי ביותר הוא שמיטל מיכאלי שדיבבה בסרט את אניקה מדבבת בסדרה זו את בילבי.
שם הדמותמדבב/ת באנגליתמדבב/ת בעבריתבילבימליסה אלטרומיטל מיכאלימר נילסוןריצ'רד בינסליטומי סטגרןנואה רידמורן סופראניקה סטגרןאוליביה גאראטענת ארליךסאנדר קרלסוןלן קרלסוןמיכה מוריםבלוםויין רובסוןשמחה ברבירופרידולףכריס ויגינסהשוטר קלינגריק ג'ונסשמעון כהןהשוטר קלאנגפיליפ ויליאמסאלברט כהןקפטן אפריםבנדיקט קמפבליורם יוספסברגגברת פריסיליוסג'יל פרפייריעל עמיתגברת סטגרןקארן ברנשטייןסיון שביטמר סטגרןריי לאנדריבנטאסף קורמןוויליאסתי ברעד פוריםמר בלוסטרבלוםיהויכין פרידלנדרדודה מטילדהנורית כהןמורהשרית וינו-אלעדילדיםגל סרי, לירון לב, לני כהן, ציפי מור
בנוסף דיבבו בדיבוב העברי איריס זינגר, אריאל פורמן, אריה צ'רנר ושרון כהן.

 שידור 

 פרקים 
 עונה 1 
מספר הפרק בסדרהמספר הפרק בעונהשם הפרק באנגליתשם הפרק בעבריתתאריך שידור מקורי 11Pippi Returns to Villa Villekullaבילבי חוזרת לכפר17 באוקטובר 199722Pippi Entertains Two Burglarsבילבי מארחת שני פורצים24 באוקטובר 199733Pippi Doesn't Sell Her Houseבילבי לא מוכרת את הבית31 באוקטובר 199744Pippi Goes Up in a Balloonבילבי טסה בכדור פורח7 בנובמבר 199755Pippi Goes to the South Seasבילבי מפליגה לים הדרומי14 בנובמבר 199766Pippi Meets Some Pearl Poachersבילבי פוגשת גנבי פנינים21 בנובמבר 199777Pippi Goes Homeבילבי חוזרת הביתה28 בנובמבר 199788Pippi Enters the Big Raceבילבי משתתפת במירוץ הגדול5 בדצמבר 199799Pippi Enters a Horse Showבילבי משתתפת בתצוגת הסוסים12 בדצמבר 19971010Pippi Meets a Master Criminalבילבי מתמודדת עם פושע מומחה19 בדצמבר 19971111Pippi is Shipwreckedבילבי מטביעה סירות26 בדצמבר 19971212Pippi Saves the Old Folks Homeבילבי מצילה את בית האבות2 בינואר 19981313Pippi Goes to the Fairבילבי הולכת ללונה פארק9 בינואר 1998

 עונה 2 
מספר הפרק בסדרהמספר הפרק בעונהשם הפרק באנגליתשם הפרק בעבריתתאריך שידור מקורי 141Pippi's Christmasבילבי וחג המולד15 באוגוסט 1998152Pippi Doesn't Want to Grow Upבילבי לא רוצה לגדול21 באוגוסט 1998163Pippi Doesn't Go to Schoolבילבי לא הולכת לבית הספר22 באוגוסט 1998174Pippi Goes Up Northבילבי מפליגה לצפון הרחוק28 באוגוסט 1998185Pippi Saves the Whales – Againבילבי שוב מצילה את הלווייתנים29 באוגוסט 1998196?Pippi Goes to School – Or Does Sheבילבי הולכת לבית הספר4 בספטמבר 1998207Pippi Trains Some Animals and Their Ownerבילבי מאלפת חיות ובעליהן11 בספטמבר 1998218Pippi Meets the White Ladyבילבי פוגשת את הגברת הלבנה229Pippi Finds a Mysterious Footprintבילבי וטביעת הרגל המסתורית12 בספטמבר 19982310Pippi Enters a Flower Showבילבי משתתפת בתצוגת הפרחים18 בספטמבר 19982411Pippi Visits Aunt Matildaבילבי מבקרת את דודה מתילדה19 בספטמבר 19982512Pippi and the Carpenterבילבי והנגר25 בספטמבר 19982613Pippi Takes a Train Rideבילבי נוסעת ברכבת26 בספטמבר 1998

 קישורים חיצוניים 

 "בילבי", במיזם "אישים" לתיעוד היצירה הישראלית

 הערות שוליים 

קטגוריה:בילבי
קטגוריה:נשים בטלוויזיה
קטגוריה:סדרות טלוויזיה המבוססות על ספרים
קטגוריה:סדרות טלוויזיה המבוססות על סרטים
קטגוריה:סדרות טלוויזיה קנדיות לילדים
קטגוריה:סדרות טלוויזיה גרמניות לילדים
קטגוריה:סדרות הנפשה קנדיות
קטגוריה:סדרות הנפשה גרמניות
קטגוריה:סדרות טלוויזיה שוודיות
קטגוריה:סדרות קומדיה שוודיות
קטגוריה:סדרות קומדיה קנדיות
קטגוריה:תוכניות טלוויזיה באנגלית
קטגוריה:סדרות טלוויזיה קנדיות שעלו לשידור בשנות ה-1990
קטגוריה:ערוץ הילדים: תוכניות רכש
קטגוריה:ערוץ 2: תוכניות רכש
קטגוריה:ערוץ ג'וניור: תוכניות רכש
קטגוריה:הטלוויזיה החינוכית הישראלית - תוכניות רכש